Die fondse word aangewend om trauma-berading aan slagoffers te bied.
TEMA (nie verpligtend nie): BROOD – ons daaglikse voedsel, maar ook simbolies aan godsdiens en lewe.
'n Inskrywingsfooi van R100 word verlang per inskrywing. Die bankbesonderhede verskyn op ons webwerf www.nskrywerhuis.co.za.
E-pos jou gebed, kortverhaal, prosa of gedig, saam met jou bewys van betaling na: nicoschamrel@gmail.com.
Jou gebed inskrywing mag nie 150 woorde oorskry nie. Kortverhale se woordtelling is ongeveer 1500 woorde.
Gedigte se woordtelling kan tot ongeveer 300 woorde wees.
Sluitingsdatum is 31 Augustus 2022.
Rek nr: 1736577741
WEBWERF: www.nskrywershuis.co.za / klik op die hoof: GEBEDEBOEK
Stanley Cierenberg sluit aan by ons span om MY GEBED VIR 'N BOER tot sy reg te laat kom. Lekkerlees stories en trooswoorde kom al 'n langpad saam met Stanley uit Namakwaland.
Hy is ook die skrywer/digter van die boek Vaderland. Besoek gerus sy webwerf by https://www.breinsuiker.co.za/
Johan Allers gesels binnekort met Stanley tydens die program AllesAfrikaans op Kaapstad Radio.
Ons bedank Stanley vir sy lojaliteit teenoor hierdie liefdadigheidsprojek, vir sy tyd en opofferings. En om sy eie woorde aan te haal: "Soms het 'n mens net een woord nodig om die bitter in jou weer soet te maak. Soms het 'n mens klomp woorde nodig om die bitter soet te kry."
WIE IS STANLEY?
As wêreldreisiger het ek mense en plekke bestudeer. Ek het vir amper 10 jaar op skepe gewerk en gedurende hierdie tyd materiaal bymekaargemaak om my stories deur middel van woorde en foto's aan die wêreld te vertel.
Vir 4 jaar het ek in Hondeklipbaai, 'n klein dorpie op die Namakwalandse weskus, in afsondering gaan bly. Daar het ek 'n wonderlike mens ontmoet wat my baie van Namakwaland en die Weskus geleer het. Omdat ek in afsondering was, het ek begin stories skryf. Waar of onwaar, my stories raak mense se harte.
Tans woon ek in Johannesburg en werk as vryskutskrywer, -kunstenaar en -fotograaf, maar bowenal is ek 'n storieverteller.